Document ID: 32013D0235

A BIZOTTSÁG VÉGREHAJTÁSI HATÁROZATA
(2013. május 23.)
a 2009/821/EK határozatnak az állat-egészségügyi határállomásokra és a Traces állat-egészségügyi egységeire vonatkozó listák tekintetében történő módosításáról
(az értesítés a C(2013) 2905. számú dokumentummal történt)
(EGT-vonatkozású szöveg)
(2013/235/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 20. cikke (1) és (3) bekezdésére,
tekintettel a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (2) és különösen annak 6. cikke (4) bekezdése második albekezdésének második mondatára,
tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (3) és különösen annak 6. cikke (2) bekezdésére,
mivel:
(1)
A jóváhagyott állat-egészségügyi határállomások listájának összeállításáról, a Bizottság állat-egészségügyi szakértői által végzett ellenőrzésekre vonatkozó egyes szabályok megállapításáról és a TRACES állat-egészségügyi egységeinek meghatározásáról szóló, 2009. szeptember 28-i 2009/821/EK bizottsági határozat (4) megállapítja a 91/496/EGK és 97/78/EK irányelvnek megfelelően jóváhagyott állat-egészségügyi határállomások listáját. Ezt a listát az említett határozat I. melléklete tartalmazza.
(2)
Dánia bejelentette, hogy Esbjerg kikötőjében az állat-egészségügyi határállomás új ellenőrző központtal egészült ki. A 2009/821/EK határozat I. mellékletében szereplő, az említett tagállamra vonatkozó bejegyzések listáját ezért ennek megfelelően módosítani kell.
(3)
A Németországtól, Spanyolországtól, Franciaországtól, Olaszországtól, Lettországtól, Hollandiától és Portugáliától érkezett bejelentések alapján módosítani kell a 2009/821/EK határozat I. mellékletében szereplő listában az ezekben a tagállamokban található állat-egészségügyi határállomásokra vonatkozó bejegyzéseket.
(4)
A Bizottság ellenőrző szolgálata, az Élelmiszerügyi és Állategészségügyi Hivatal ellenőrzést végzett Spanyolországban, amelyet követően a tagállam számára több ajánlást is megfogalmazott. Spanyolország bejelentette, hogy egy kikötőben és több repülőtéren ideiglenesen fel kell függeszteni az állat-egészségügyi határállomás működését. A 2009/821/EK határozat I. mellékletében szereplő, az említett állat-egészségügyi határállomásokra vonatkozó bejegyzéseket ezért ennek megfelelően módosítani kell.
(5)
Olaszország bejelentette, hogy Brindisi kikötőjénél található állat-egészségügyi határállomás törlendő a rá vonatkozó bejegyzések listájából. Portugália bejelentette, hogy Viana do Castelo kikötőjénél található állat-egészségügyi határállomás törlendő a rá vonatkozó bejegyzések listájából. A 2009/821/EK határozat I. mellékletében szereplő, az említett tagállamokra vonatkozó bejegyzések listáit ezért ennek megfelelően módosítani kell.
(6)
Az Egyesült Királyság bejelentette, hogy ideiglenesen fel kell függeszteni a hulli állat-egészségügyi határállomás működését. A 2009/821/EK határozat I. mellékletében szereplő, az említett tagállamra vonatkozó bejegyzések listáját ezért ennek megfelelően módosítani kell.
(7)
Mivel az Élelmiszerügyi és Állategészségügyi Hivatal által Litvániában végzett ellenőrzés kielégítő eredményeket hozott, a Kybartaiban hivatalosan 2013. május 21-én megnyíló állat-egészségügyi közúti határállomás jóváhagyását ki lehet terjeszteni az élőállatok valamennyi kategóriájára (U, E és O). A 2009/821/EK határozat I. mellékletében szereplő, az említett tagállamra vonatkozó bejegyzést ezért ennek megfelelően módosítani kell.
(8)
A 2009/821/EK határozat II. melléklete tartalmazza az integrált számítógépes állat-egészségügyi rendszer (Traces) központi, regionális és helyi egységeinek listáját.
(9)
A Dániától, Németországtól, Olaszországtól, Hollandiától, Ausztriától és az Egyesült Királyságtól érkezett bejelentések alapján e tagállamokra vonatkozóan bizonyos módosításokat kell végezni a 2009/821/EK határozat II. mellékletében található, a Traces központi, regionális és helyi egységeit tartalmazó listán.
(10)
A 2009/821/EK határozatot ezért ennek megfelelően módosítani kell.
(11)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2009/821/EK határozat I. és II. melléklete e határozat mellékletének megfelelően módosul.
2. cikk
A melléklet 1. pontjának g) alpontjában foglalt módosítást 2013. május 21-től kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2013. május 23-án.

Labels: 3
15
18
6